范師道
參考文獻

↑  《中吳紀聞》：「范師道，字貫之，文正公之姪。」
↑  《宋史‧卷302‧列傳第61‧范師道傳》：「范師道，字貫之，蘇州長洲人。」
↑  《中吳紀聞》：「年五十有九。」
↑  《中吳紀聞》：「葬天平山。」
↑  《宋史‧卷207‧志第160‧藝文六》：「《垂拱元龜會要詳節》四十卷。」
↑  《郡齋讀書誌‧卷十四‧五行類》：「《節國朝會要》十二卷，右皇朝范師道以章得象書繁多，節其要，以備檢閱。」
↑  《中吳紀聞》：「有奏議二十卷，文集五十卷。」
↑  《中吳紀聞》：「所居在承天寺前，號豸冠坊。」
↑  《中吳紀聞》：「子世京、世亮，皆舉進士第。」
↑  《中吳紀聞》：「登天聖八年甲科，嘗知廣德縣，有治狀。孫甫之翰薦之，通判許州。」
↑  《宋史‧卷302‧列傳第61‧范師道傳》：「進士及第，為撫州判官，後知廣德縣。縣有張王廟，民歲祠神，殺牛數千，師道禁絕之。通判許州，累遷都官員外郎。」
↑  《宋史‧卷302‧列傳第61‧范師道傳》：「初，皇祐中，賈昌朝上議置五輔郡，設京畿轉運使、提點刑獄，號為“拱輔京師”，而論者謂宦官謀廣親事親從兵，欲取京畿財賦贍之，因以收事柄。師道力奏非便，遂複舊製。又以四年貢舉，士苦淹久，請易為三年。」
↑  《中吳紀聞》：「俄出知常州，御史府極言其不平，宰相亦以是罷去，而公之名迹愈聞天下。移廣東路轉運使，又移兩浙。未幾，拜起居舍人、同知諫院。」
↑  《宋史‧卷302‧列傳第61‧范師道傳》：「宰相劉沆護葬溫成皇后，禮官議稱“陵”，師道以為非典製，數以爭，沆惡之，引著令“台官滿二年當補外”，出知常州。台諫官共言師道不當去，不報。徙廣南東路轉運使。舊補攝官皆委吏胥，無先後遠近之差，師道為置籍次第之。召為鹽鐵判官，道改兩浙轉運使，遷起居舍人、同知諫院，管勾國子監。」
↑  《中吳紀聞》：「范世京，字延祖，龍圖公之子。登皇祐五年進士第，調應天府柘城簿、和州歷陽令。時龍圖公出守四明，公亟走膝下，曰：「人子者事親之日少，而事君之日多，豈忍曠年失定省邪？」」
↑  《中吳紀聞》：「至和元年，吳育春卿薦公，召拜侍御史。」
↑  《宋史‧卷302‧列傳第61‧范師道傳》：「吳育舉為御史。」
↑  《中吳紀聞》：「嘉祐四年，百官上尊號，公獨諫，以謂無益於治體，而有損聖主謙尊之德。」
↑  《續資治通鑑‧卷第五十八》：「嘉祐四年六月，故事，每三歲，躬行大禮畢，輒受尊號，自康定以來罷之，至是執政複舉故事以請。知諫院范師道言：“比災異數出而崇尚虛文，非所以答天戒。”知制誥劉敞言：“尊號非古也，陛下不受徽號已二十年，奈何一旦增虛名而損實德！”帝曰：“朕意亦謂當如此。”弼等表五上，卒不許。」
↑  《中吳紀聞》：「至言諸閤女御例遷。」
↑  《宋史‧卷302‧列傳第61‧范師道傳‧宋史/卷302》：「後宮周氏、董氏生公主，諸閣女御多遷擢。師道上疏曰：“禮以製情，義以奪愛，常人之所難，惟聰明睿哲之主然後能之。近以宮人數多而出之，此盛德事也。然而事有係風化治亂之大，而未以留意，臣敢為陛下言之。竊聞諸閣女御，以周、董育公主，御寶白劄並為才人，不自中書出誥。而掖庭覬覦遷拜者甚多，周、董之遷可矣，女御何名而遷乎？才人品秩既高，古有定員，唐製止七人而已。祖宗朝宮闈給侍不過二三百，居五品之列者無幾，若使諸閣皆遷，則不複更有員數矣。外人不能詳知，止謂陛下於寵幸太過，恩澤不節耳。夫婦人女子，與小人之性同，寵幸太過，則瀆慢之心生，恩澤不節，則無厭之怨起，御之不可不以其道也。且用度太煩，須索太廣，一才人之奉，月直中戶百家之賦，歲時賜予不在焉。況誥命之出，不自有司，豈盛時之事耶？恐斜封、墨敕，複見於今日矣。”。」
↑  《續資治通鑑‧卷第五十八》：「嘉祐四年六月，自溫成之歿，後宮得幸者凡十人，謂之十閤，周氏、董氏、溫成之妹皆與焉。周、董以生皇女進秩，諸閤皆求遷改，詔中書出敕誥；中書以其無名，覆奏罷之。求者不已，乃皆以手詔授焉。溫成之妹獨固辭不受。同知諫院范師道上疏曰：“禮以制情，義以奪愛，常人之所難，惟明哲之主然後能之。竊聞諸閤女御以周、董育公主，御寶白劄並為才人，不自中書出誥，而掖廷覬覦遷拜者甚多。周、董之遷可矣，女御何名而遷乎？夫寵倖太過，則瀆慢之心生，恩澤不節，則無厭之怨起，御之不可不以其道也。且用度太煩，須索太廣，一才人之俸，月直中戶百家之賦，歲時賜予不在焉。況誥命之出，不自有司，豈盛時之事邪？恐斜封墨敕，複見於今日矣！”。」
↑  《中吳紀聞》：「因災異以明天意。」
↑  《宋史‧卷302‧列傳第61‧范師道傳》：「時大星隕東南，有聲如雷。又上疏曰：“《漢》、《晉天文誌》：‘天狗所下，為破軍殺將，伏屍流血。’《甘氏圖》：‘天狗移，大賊起。’今朝廷非無為之時也，而備邊防盜，未見其至。雖有將帥，不老則愚，士卒雖多，勁勇者少。小人思亂，伺隙乃作，必有包藏險心，投隙而動者。宜揀拔將帥，訓練卒伍，詔天下預為備禦。”。」
↑  《續資治通鑑‧卷第五十八》：「嘉祐五年正月，有大星墜西南，光燭地，有聲如雷，占者曰天狗。同知諫院范師道言：“天狗所下為破軍殺將，宜擇將帥，訓練士卒。”詔天下預為備禦。」
↑  《中吳紀聞》：「上皆深然之。兼遷侍御史知雜事。」
↑  《宋史‧卷302‧列傳第61‧范師道傳》：「仁宗晚年尤恭儉，而四方無事，師道言雖過，每優容之。遷兵部員外郎，兼侍御史知雜事、判都水監。」
↑  《續資治通鑑‧卷第五十九》：「八月，丁巳朔，以觀文殿學士、吏部侍郎程戡為宣徽南院使、判延州。殿中侍御史呂誨言：“戡才微識暗、外厚中險，交結權貴，因緣進擢，徇私罔上，怙勢作威。況年逾七十，自當還政。近罷樞府，既以匪能；複委帥權，曷由勝任！且本朝故事，宣徽使非戚勳未嘗除拜，乞追寢戡恩命。”知雜御史范師道等相繼論列，訖不從。」
↑  《續資治通鑑‧卷第五十九》：「四月庚辰，以樞密副使、右諫議大夫陳旭為資政殿學士、知定州，三司使、給事中包拯為樞密副使。出禮部郎中、天章閣待制、知諫院唐介知洪州，右司諫趙抃知虔州，兵部員外郎兼待御史知雜事范師道以本官知福州。殿中侍御史呂誨知江州。」
↑  《中吳紀聞》：「會大臣居機宥者無遠謀，繼而進者，復不協時論。公論列甚切，上雖納其奏，然用是出知福州。」
↑  《宋史‧卷302‧列傳第61‧范師道傳》：「與諫官、御史數奏樞密副使陳升之不當用，升之罷，師道亦出知福州。」
↑  《續資治通鑑‧卷第六十》：「嘉祐七年三月丙辰，召右正言、知蔡州王陶赴諫院供職。陶言：“臣與唐介、范師道、呂誨、趙抃同出為郡，今獨召臣與師道，非是。請還介等職任。”時師道亦自福州召為鹽鐵副使，誨、抃及介皆未遷故。」
↑  《中吳紀聞》：「召為三司鹽鐵副使。」
↑  《宋史‧卷302‧列傳第61‧范師道傳》：「頃之，以工部郎中入為三司鹽鐵副使。」
↑  《中吳紀聞》：「嘉祐八年，以疾請郡，除戶部郎中、直龍圖閣、知明州。下車未久，卒，年五十有九。」
↑  《宋史‧卷302‧列傳第61‧范師道傳》：「感風眩，遷戶部，直龍圖閣、知明州，卒。」
↑  《中吳紀聞》：「始見上，即陳願擇賢相以久其任，既而論奏二府與近侍不法事，上多用其言。」
↑  《宋史‧卷302‧列傳第61‧范師道傳》：「奏請罷內降推恩，擇宰相久其任，選宗室賢者養宮中備儲貳。」
↑  《中吳紀聞》：「公之少也，有經綸天下之志；其長也，遇事未嘗屈。及為上耳目，蚤夜思所以稱職者。」
↑  《中吳紀聞》：「公出入臺諫凡九載，朝廷之事，聞無不言，言必欲行。如擇宗室以備問安之職，請士大夫終葬始得從仕，限民田以均民產，抑貪墨以清守令，止內降以杜漸，立私廟以廣孝，擇知典故近臣以任太常禮樂之官，減色役以恤民力之困，皆天下之急務，而眾所願行者。」
↑  《宋史‧卷302‧列傳第61‧范師道傳》：「師道厲風操，前後在言責，有聞即言，或獨爭，或列奏。如陳執中家人殺婢，卒坐免；奪王拱辰宣徽使、李淑翰林學士；及王德用、程戡領樞密，宦官石全彬、閻士良升進，皆嚐奏數其罪焉。」
| --- | --- |
：人物 :  CBDB  SHL